OpenLLM-France/wikimedia huggingface dataset:
# Cándida Antonia Bueno Iso

Cándida Antonia Bueno Iso (1912 - Farasdués, Ejea de los Caballeros, Zaragoza, 1936ko irailaren 16a) maistra errepublikano aurrerakoia izan zen, eta Espainiako Gerra Zibilaren hasieran erail zuten.

## Biografia

Cinco Villas eskualdeko herrixka zehaztugabe batean jaio zen (Aragoiko zabalena), klase ertaineko nekazaritza-jabeen familia batetik zetorren, eta Nekazaritza Erreforma Errepublikarraren Legearen aldeko uste soziopolitikoak zituen.
Cándida Buenok irakasle-ikasketak egin zituen eta eskolak eman zituen Zaragozako Castiliscar eskola publikoan, metodo pedagogiko berritzaileak aplikatuz, ikasleen berdintasuna eta pentsamendu kritikoa sustatze aldera.
1936an, uztailaren 18ko Estatu-kolpeak bizkor irabazi zuen Aragoiko zati handi batean, eta matxinatuek errepresio bortitza hasi zuten, alkateak, buruzagi politikoak, sindikalistak, irakasleak eta errepublikanoa izan zitekeela uste zuen edozein pertsona masiboki erailez.
Buenok, 23 urte zituen, eta, neska sinesteduna izan arren, 1936ko irailaren 4an atxilotu egin zuten, ikasgeletatik gurutzea atera izana leporatuta. Bere nebekin batera, Manuel, Antonio eta beste batzurekin Ejeako kartzelara eraman zuten, eta han, azken unera arte, torturatu, iraindu eta bortxatu egin zuten. Irailaren 16an espetxetik kanpo eraman zuten eta Farasduesko errepideko Piedra del Canto izeneko lekura eraman zuten. Han fusilatu zuten bi nebekin. Gorpuak hilerriko hobi komun batean lurperatu zituzten eta oraindik ez dira identifikatu.

## Aitorpenak

* Laurogeita sei urte geroago, Oroimen Historikoaren Legea betez, Castiliscarko Udalbatzak egintza horiek gaitzetsi zituen eta Candida Antonia Bueno Iso izena ematea erabaki zuen herriko udal eskolei. 2022ko irailaren 17an omenaldia egin eta plaka oroigarria inauguratu zen, bertako eta autonomia erkidegoetako agintariak bertan zirela.

## Erreferentziak

* ↑ Bueno Iso, Cándida – Con Nombre & Apellidos. .
* ↑ Sánchez, Cristina. (2019). «Purificar y purgar: La guerra civil en las cinco villas desde una perspectiva feminista» Filanderas: Revista Interdisciplinar de Estudios Feministas (4): 7–25. ISSN 2530-6022..
* ↑ Legados de Mujer. Ayuntamiento de Zaragoza. .
* ↑ Riomesta, Tulio. (2022-11-28). Docentes REPUBLICANOS ASESINADOS en Aragón por el franquismo. Provincia de Zaragoza. .
* ↑ Asín, Nuria. (2006-11-28). Una guerra que se llevó a cientos de cincovilleses. .
* ↑ Riomesta, Tulio. (2021-09-27). VIOLENCIA sexuada franquista en las Cinco Villas (Zaragoza). Parte 2, REPUBLICANAS ASESINADAS. .
* ↑ Fosa común - Farasdués. .
* ↑ La escuela de Castiliscar llevará el nombre de su maestra Cándida Bueno, fusilada hace 86 años. 2022-09-18.
* ↑ Lambán asiste al homenaje de la maestra de Castiliscar ejecutada en 1936. .

## Kanpo estekak

* Datuak: Q117116906
# Cándido Gardoi

Cándido Gardoi Martín (Bartzelona, 1921eko apirilaren 21a - ib., 1994ko martxoaren 13a) euskal herritar futbolari eta pilotaria zen, Athleticen jokatu zuena.
Makala ezizena hartu zuen, aita pilotari moduan horrela ezaguna zelako. Candido pilotari ere aritu zen. 1939/40 denboraldian Athletic Clubekin debutatu ondoren 11 denboraldi lehenengo mailan eta bi bigarrenean eman zituen.

## Kanpo estekak

* Fitxa - www.athletic-club.net
* Datuak: Q3754952
# Cádizko probintzia

Cádiz Espainiako hegoaldeko probintzia bat da, Andaluziako autonomia erkidegokoa.

## Geografia

Bi lurralde bereizten dira Cadizen: ipar-mendebal laua, Guadalquivir ibaiaren arroan, eta hego-ekialde menditsua (Pinar mendia, 1.654 m). Klima ere bi lurralde horien araberakoa da, beroa eta idorra ordokian (18° C batez beste urtean; 600 mm-ko euriak) eta epel hezeagoa mendialdean (11° C batez beste urtean; 1.000 mm-ko euria).

### Eskualdeak

* Bahía de Cádiz
* Capiña de Jerez
* Costa Noroeste de Cádiz
* Sierra de Cádiz
* La Janda
* Campo de Gibraltar

### Udalerriak

2005. urtean, probintziak 1.180.817 biztanle zituen. Hiriburua Cadiz hiria da.

## Ekonomia

Nekazaritza garrantzi handikoa da: mahastiak (Jerezko ardoak), olibondoak, kotoia; arrantza portu garrantzitsuak, ontziolak (Cadiz, San Fernando) eta petrolio findegia (Campo de Gibraltar).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Cádizko Diputazioa
* Datuak: Q81978
* Multimedia: Province of Cádiz / Q81978
# Cándida Jiménez Huelva

Cándida Jiménez Huelva edo Cándida Huelva Jiménez (Luanda, Angola, Portugaldar Inperioa, 1845eko maiatzaren 2a – El Puerto de Santa María, Cádiz, Espainia, 1951ko urtarrilaren 22a), Candida «La Negra» izenez ezaguna, emakume esklabo askatua izan zen, eta Puerto de Marian eman zuen bizitza gehiena. Andaluziako azken esklabo ezaguna da, eta Espainiako azkenetakoa.

## Biografia

Cándida Jimenez Huelva esklabo jaio zen Luandan, Angolako kolonia portugaldarrean. XIX. mendeko 50eko hamarkadan, esklabo-trafikoko itsasontzi batean zihoan, Habanara. Espainiako Inperioak 1837an bere lurraldean esklabotza abolitu bazuen ere, arau honek Puerto Rico eta Kuba kanpo uzten zituen, non legala izaten jarraitu zuen 1873 eta 1886 arte, hurrenez hurren. Era berean, esklabotzak legezkoa izaten jarraitu zuen Portugalgo kolonietan 1869ra arte. Cádizko badiatik igarotzean, Cándida atxikita zegoen itsasontzia hondoratu egin zen ekaitz baten ondorioz. Ostean, El Puertoko nekazari batek aurkitu zuen, eta Lencheria kaleko 5. zenbakiko bere etxean hartu zuen eta Cándida bertan bizi izan zen bizitza osoan.Han herriko ijito batekin lotu zen.Ospe handia hartu zuen herrian, hein batean, iritsi zen garaian bertan bizi zen pertsona beltz bakarra zelako. El Puertoko herri-kulturan izan zuen presentzia XX. mendeko 20. eta 50. hamarkaden arteko testigantzetan islatzen da, guraso batzuek seme-alabei lo egin zezaten «Egin lo, badator Candida "Beltza" eta» esaten omen zieten.

## Aintzatespenak

* 2021ean, Tarifako Udalak adierazpen instituzional bat onartu zuen memoria afro-andaluziarraren alde, Cándida Jiménez Huelva eta haren historia esplizituki gogoratzeko.
* 2018an Joaquin Garcia Romeu egileak La última negra argitaratu zuen, Cándidaren bizitza birsortzen zuena.
* 2019an Maria Bueno artistak, berriz, bere historiari heldu zion «FridAfro: nire herentzia afrikarra» proiektuaren parte gisa.

## Ikus, gainera

* Portugalgo kolonialismoa
* Rosalia Gómez

## Erreferentziak

* 1 2 «La historia africana de Andalucía reflejada en murales» La Opinión de Málaga 2019-02-04.
* 1 2 3 Cañas, Jesús A.. (2018-05-21). Cándida ‘La Negra’, la última esclava de Cádiz. ISSN 1134-6582..
* ↑ Pacheco Albalate, Manuel. (2006). «Una cara de la esclavitud: La apasionante historia de "Cándida la Negra"» Pliegos. Academia de Bellas Artes Santa Cecilia (8) ISSN 1695-1824..
* ↑ «Cándida La Negra» Diario de Cádiz 2012-02-12.
* ↑ «La historia oculta y esclava de Andalucía: de un torero negro a una cirujana mulata» La Voz del Sur 2019-06-18.
* ↑ Excmo. Ayuntamiento de Tarifa. Declaración institucional a propuesta de todos los grupos municipales de la corporación (Socialista, PP, Adelante Tarifa y AxSÍ) por el reconocimiento de la memoria afro-andaluza.. .

## Kanpo estekak

* Datuak: Q111135873
# Cándido Orbe Gaitan de Aiala

Cándido Orbe Gaitan de Aiala (Astigarraga, 1855 - ?) gipuzkoar militar karlista izan zen. 1868. urteko iraultzaren garaian Frantziara erbesteratu zen familiarekin batera, eta kargu politikoak izan zituen Frantzian, Karlos erregegaiaren gortean. Erregegaiak alferez izendatu zuen eta Elio jeneralaren agindupean borrokatu zen 1873. urteko guduetan (Lizarra, Allo, Deikaztelu, Viana, Jurramendi). Bilboko setioan ere parte hartu zuen eta buruan larriki zauriturik gertatu zen. 1874. urtean kapitain izendatu zuten. Irun, Oiartzun eta Berako Guduetan borrokatu ondoren komandante izendatu zuten (1876). Murgiako eta Donostiako alkate izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12256045
* Multimedia: Cándido de Orbe / Q12256045
# Cájar

Cájar Granadako probintziako (Espainia) udalerria da. 2007an 4.318 biztanle zituen. Udalerri hau herrialde osoko txikiena da, eta Granadako probintziaren per capita errentarik altuena dauka.

## Kanpo estekak

* (Gaztelaniaz) Cájarko Udala
* Datuak: Q554805
* Multimedia: Cájar / Q554805
# Cratogeomys fulvescens

Cratogeomys fulvescens Cratogeomys generoko animalia da. Karraskarien barruko Geomyidae familian sailkatuta dago.

## Ikus, gainera

* Cratogeomys
* Geomyidae
# Crato (Ceará)

Crato Brasilgo udalerri bat da, Ceará estatuan kokatua. 131.050 biztanle ditu 1.176,467 km²ko eremuan.

## Ikus, gainera

* Ceará

## Kanpo estekak

* Datuak: Q1004897
* Multimedia: Crato (Ceará) / Q1004897
# Crato

Crato Portugalgo Portalegreko barrutian, Alentejo eskualdean eta Alto Alentejo azpieskualdean dagoen udalerria da. 1.800 biztanle inguru du.
388,03 km² zabalera eta 4.348 biztanle (2001) dituen eta 6 fregesian zatitutako udalerriaren egoitza da. Udalerriak iparekialdean Gaviao, Nisa eta Castelo de Vide, ekialdean Portalegre, hegoekialdean Monforte eta hegoekialdean Alter do Chão eta Ponte de Sorekin mugatzen du.
Crato udalerriaren biztanleria (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 2968 | 3069 | 6074 | 8253 | 8642 | 5642 | 5064 | 4348 | 3995 |

## Fregesiak

* Aldeia da Mata
* Crato e Mártires (Crato)
* Flor da Rosa
* Gáfete
* Monte da Pedra
* Vale do Peso

## Kanpo estekak

* Datuak: Q1005138
* Multimedia: Crato, Portugal / Q1005138
# Denborale

Denboralea $^{(Heg.)}$, soberna $^{(Ipar.)}$ edo ekaitza haize-abiaduraren Beaufort eskalako 10 indarra da, 48 eta 55 korapilo arteko abiadura duen haizeari dagokiona. Harearekin (simuna), elurrarekin (bisutsa) edo euriarekin batera izan daiteke.
Denboralea haizeak 60 km/h-tik gora jotzen duenean hasten da. Bere indarrak, orduan, zuhaitzetako adarrak txikitzen ditu, eta gizakiarentzat zailagoa bihurtzen da haize horren kontra joatea. Itsasoan, olatuen altuera 4 metrotik gorakoa da, eta haizeak aparrak ateratzen ditu gailurretara. Honen indarra are gehiago handitzen bada, denboraletik ekaitz gogorrera pasatzen da. Itsaso zabaleko denboralea arriskutsua izan daiteke behar adina neurri eta baliabide hartzen ez badira.

## Erreferentziak

* ↑ Elhuyar Hiztegia
* ↑ Euskalterm: [Itsas Zuzenbidea Hiztegia] [2004] eta [Arraunketa Hiztegia] [2018]
* ↑ Euskalterm: [Nautika Hiztegia ] [2021]

## Kanpo estekak

* Datuak: Q2144546
# Denbora kurba itxi

Denbora kurba itxia, ingelesez: closed timelike curve edota CTC, geometria diferentzialaren pseudoriemanniar barietatean, espazio-denboran itxia dagoen partikula material baten unibertso-lerroa da, alegia, denbora abiapuntuko egoera berdinera itzultzeko gai da. Beste modu batera esanda, denbora laburbide bat litzateke.
1937an Willem Jacob van Stockumek eta 1949an Kurt Gödelek azaldu zuten. CTCaren izatea frogatua izanez gero, denbora makina bat egiteko aukera teorikoa eskeiniko luke, bai eta Aitonaren paradoxa erreformulatzekoa ere.

## Kanpo estekak

* Datuak: Q1876815
# Denbora lerro

Historiaren garai ezberdinetan gertatutakoa irudikatzeko era egokia da ardatz kronologikoa. Ardatz kronologiko bat egiteko jarraitu beharreko pausoak hauek dira:
* Irudikatu behar dugunak zenbat mende edo urte irauten duen zehaztu(kasu honetan K.a. 3000.urtetik gaur egunera arte)
* Denboraldi osoaren arabera, kalkulatu unitate bakoitzari (mendea, hamarkada, milurtea...) zenbat zentimetroko luzera emango diogun.
* Marra bat marraztu ondoren, lehenengo eta azkeneko data ezarri behealdean. Urte-tarteak ere ezarri, distantzia proportzionalak errezpetatuz.
* Izenburu gisa ezarri ardatz horretan irudikatu nahi duguna (aro historikoak, esaterako).
* Ardatzean egin beharreko sailkapenak kokatu, urte-tarteak ongi zehaztuz (aro bakoitzaren hasiera-amaiera guneak).

## Kanpo estekak

* (Ingelesez) Histropedia: Wikipediako artikuluen denbora-lerroak egiteko webgunea.
* Datuak: Q186117
* Multimedia: Timelines / Q186117
# Denbora serieen zatiketa

Estatistikan, denbora serieen zatiketa denbora serie baten azterketarako erabiltzen den teknika multzo bat da, denbora seriea osagai ezberdinetan bereizteko erabiltzen dena. Eskuarki, denbora serie bat osagai hauetan zatitzen da:
* Joera, denbora seriearen norabide nagusia erakusten duen osagaia.
* Zikloa, aldizkako gorabeherak azaltzen dituen osagaia da, eskuarki urtea baino epe luzeagoetan zehar.
* Urtarokotasuna, urtea baino aldi laburragoetan zehar izaten diren norabide bereko aldaketak biltzen dituena.
* Hondarra, ezohiko eta aurreikusezinezko gorabeherak adierazten dituen osagaia, aurreko ataletan biltzen ez direnak eta zoriaren bitartez azaltzen direnak.
Denbora serie baten zatiketarako metodo anitz asmatu da. Horietako bat, Berlin prozeduran oinarritzen den BV4.1 programa da.

## Kanpo estekak

* Datuak: Q5249571
# Denbora serie

Estatistikan, denbora-segida, datu-serie kronologikoa edo serie kronologikoa aldagai bati buruz jasotako datu multzoa da, denboran zehar kokaturiko une ezberdinetan, gehienetan era erregularrean (egunero, urtero, ...). Adibidez, toki bateko eguneroko tenperatura maximoa, hilabeteroko auto salmenta eta haur baten urteroko garaiera denbora serie ezberdinak dira.
Denbora serie bat gehienetan beste edozein datu multzo bezala ikertzerik badago ere, denbora serie bat aztertzeko helburu bereziak daude: denbora seriearen bilakaera azaltzen duen egitura aztertzea eta denbora serieko aldagaiari buruz aurresanak egitea. Bi helburu hauek betetzeko, denbora seriea aztertzen duten ereduak eratu behar izaten dira. Denbora serieetarako ereduak aldagaiak une jakin batean hartzen duen balioa iragan gertuko uneetako balioekin loturik dagoela ezarri ohi dute aurretik.

## Denbora-serieen aurresana

Denborazko serieen analisiaren helburu nagusia iragarpena edo iragarpena da. Hala ere, enpresa-eremuan badira zenbait aldagai, behin iragarrita, aurreikusi beharrik gabe planifikatu edo programatu behar direnak. Adibidez, salmentei buruzko datu historiko ugari dauden arren, ez litzateke egokia salmenten iragarpen estatistiko soil batera mugatzea, salmenten kopurua enpresak helburutzat hartu behar duen aldagaia baita, eta lehentasuna zifra horretara iristeko bitartekoak jartzea izan behar da.

## Kanpo estekak

* Datuak: Q186588
* Multimedia: Time series / Q186588
# Denbora sideral

Denbora sideral, denbora sidereoa ere deitua, udaberriko ekinokzioko itxurazko eguneko higidurak neurtzen duen denbora da (1. irud.), izarren higidurara hurbiltzen dena baina berdina izan gabe. Udaberriko ekinokzioaren prezesioan, izarrekiko desberdina da.
Zehatzago esanda, denbora siderala udaberriko ekinokzioaren ordu-angelu bezala definitzen da. Udaberriko ekinokzioa tokiko meridianoan amaitzen denean, tokiko denbora siderala 00:00 da.

## Denbora sideralaren eta eguzki orduaren arteko aldeak

Eguzki-denbora Eguzkiaren itxurazko eguneko higiduraren arabera neurtzen da, eta tokiko eguerdia Eguzkia bere zenitean dagoen denbora bezala definitzen da (iparraldeko itzalak, zehazki, ipar hemisferioan iparralderantz eta hego hemisferioan hegoalderantz seinalatzen du). Definizioz, Eguzkiak bere puntu gorenera itzultzeko behar duen denbora, batez beste, 24 ordukoa da.
Hala ere, izarrek itxurazko higidura apur bat desberdina dute. Egun batean zehar, Lurra pixka bat mugituko da Eguzkiaren inguruko bere orbitan; beraz, distantzia angeluar pixka bat gehiago biratu behar du Eguzkia bere puntu gorenera iritsi baino lehen. Izarrak hain urrun daude, ezen Lurrak bere orbitan zehar egiten duen mugimenduak itxurazko norabidearekiko diferentzia, apenas nabarmena, sortzen duela (ikus, nolanahi ere, paralajea); beraz, 24 ordu edo eguzki eguna baino gutxiagotan itzultzen dira puntu gorenera. Batez besteko egun sideral batek 23 h 56 min inguru irauten du (eguzki eguna baino ia 4 minutu laburragoa da). Lurraren biraketa-abiaduraren aldaketen ondorioz, erloju sideral ideal baten abiadura erloju zibilaren edozein multiplo soiletatik aldentzen da. Praktikan UTC−UT1 aldearekin kontabilizatzen da, irrati-teleskopioen bidez neurtzen dena, eta IERS eta Estatu Batuetako Itsas Behatokiaren bidez gordetzen, eta publikoaren eskura jartzen da.
2. IRUDIAN ikusten den bezala, ondoz ondoko gailurren arteko denbora ez da bera Eguzkiarentzat edo urrun dauden izarrentzat. Lurra B-tik C-ra mugitzen denean, izarra berriro gailurrera iristen da, baina Eguzkia ez, eta DCA angelua atzeratzen duela esaten da, eta horixe da falta zaiona bere gailurra errepikatzeko. BC arkuari dagokion denbora da denbora siderala.

## Erreferentziak

* ↑ Gune beroan —Cancer eta Kaprikornio tropikoen artean— iparralde edo hegoalderantz zuzenduko da, edo ez da existituko, latitudearen eta urteko garaiaren arabera. Esaterako, Ekuatorean 0º-ko latitudean gnomonaren itzalak hegoaldea markatuko du uztailean, eta iparraldea urtarrilean (solstizioen garaia), martxoaren 20 eta 23an, berriz, irailaren 20an (ekinozioen garaiak) ez da itzalik izango. Hau da, Eguzkia, bere itxurazko urteko mugimenduan, gune bero horretan zenitera iristen delako, tropiko batetik bestera mugituz.

## Ikus, gainera

* Denbora Unibertsal Koordinatua
* Eguzkiaren ordua
* Denbora

## Kanpo estekak

* Ikusi ere KStars webgunea (ingelesez)
* Mahaigainerako Sidereal Clock-ari buruzko informazio gehiago hemen (ingelesez)
* Itxurazko Tokiko Sideral Denboraren kalkulua (US Naval Observatory). AEB)
* Neurketa-sistema honi eta Ordu-angeluari buruzko azalpenak dituen bideoa
* Datuak: Q191747
* Multimedia: Sidereal time / Q191747
# Diego de Almagro (Txile)

Diego de Almagro Txileko iparraldeko komuna eta hiri bat da, Atacama eskualdeko Chañaral probintzian kokatuta. 2002ko erroldan, 18.589 biztanle zituen.

## Kanpo estekak

* (Gaztelaniaz) Diego de Almagroko udalaren webgunea.
* Datuak: Q13033
* Multimedia: Diego de Almagro, Chile / Q13033
# Diego de Benavides

Diego de Benavides y de la Cueva, Santistebango kondea, (Santisteban del Puerto, 1607ko otsailaren 25a - Lima, 1666ko martxoaren 19a) espainiar noble eta militarra izan zen.
Armadan karrera egin ondoren, 1653an erregeak Nafarroako erregeorde izendatu zuen. Gero Peruko erregeordea izan zen. Epigramas latinos del humanista giennense D. Diego de Benavides y de la Cueva eta Horae succisiuae siue Elucubrationes idatzi zituen.
* Datuak: Q2734619
* Multimedia: Diego de Benavides y de la Cueva / Q2734619
# Crest (Kalifornia)

Crest Ameriketako Estatu Batuetako erroldak esleitutako leku bat da. San Diego konderrian dago, Kalifornia estatuan. 2.828 biztanle ditu, 16,914633 kilometro koadroko azaleran banatuta.

## Ikus, gainera

* San Diego konderria

## Kanpo estekak

* Datuak: Q2117707
# Cressy-Omencourt

Cressy-Omencourt Frantziako udalerria da, Somme departamenduan dagoena, Frantzia Garaia eskualdean. 2013an 101 biztanle zituen.

## Demografia
### Biztanleria

2007an Cressy-Omencourt udalerrian erroldatutako biztanleak 101 ziren. Familiak 44 ziren, horien artean 12 pertsona bakarrekoak ziren (12 bakarrik bizi ziren emakumeak eta 12 bakarrik bizi ziren emakumeak), 8 seme-alabarik gabeko familiak ziren, 12 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 53 etxebizitza zeuden, 41 familiaren etxebizitza nagusia ziren, 4 bigarren erresidentzia ziren eta 8 hutsik zeuden. 50 etxeak ziren eta 2 apartamentuak ziren. 41 etxebizitza nagusietatik 33 bere jabearen bizilekua ziren, 7 alokairuan okupaturik zeuden eta 1 doan lagata zegoen; 5 etxek bi gela zituzten, 3 etxek hiru zituzten, 13 etxek lau zituzten eta 20 etxek bost zituzten. 31 etxek euren parking plaza propioa zuten azpian. 25 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Cressy-Omencourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 4 |
| 0 | 65-69 | 4 |
| 8 | 60-64 | 4 |
| 4 | 55-59 | 0 |
| 4 | 50-54 | 4 |
| 8 | 45-49 | 8 |
| 4 | 40-44 | 4 |
| 4 | 35-39 | 0 |
| 4 | 30-34 | 4 |
| 0 | 25-29 | 0 |
| 0 | 20-24 | 0 |
| 4 | 15-19 | 0 |
| 8 | 10-14 | 4 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 65 ziren, horien artean 44 aktiboak ziren eta 21 inaktiboak ziren. 44 pertsona aktiboetatik 41 lanean zeuden (24 gizon eta 17 emakume) eta 3 langabezian zeuden (1 gizon eta 2 emakume). 21 pertsona inaktiboetatik 8 erretiraturik zeuden, 5 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 garraio enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.
2000. urtean Cressy-Omencourt udalerrian 8 nekazaritza-ustiategi zeuden, 704 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q61767
* Multimedia: Cressy-Omencourt / Q61767
# Cressona (Pennsylvania)

Cressona Pennsylvaniako borough bat da. Schuylkill konderrian kokatua dago. 2010ean 1.651 biztanle zituen, 2,58 kilometro koadrotan banatuta.

## Ikus, gainera

* Schuylkill konderria

## Kanpo estekak

* Datuak: Q1131062
* Multimedia: Cressona, Pennsylvania / Q1131062
# Cresswell (Northumberland)

Cresswell, Ingalaterrako ipar-ekialdeko kostaldean dagoen udalerri bat da, Northumberland konderrian.
2011n 206 biztanle zituen.
* Datuak: Q5184520
* Multimedia: Cresswell, Northumberland / Q5184520
# Denklingen

Denklingen Alemaniako udalerria da. Bavaria estatuan kokatuta dago, [[Landsberg am Lech (barrutia)|Landsberg am Lech]] barrutian. 2014an 2.544 biztanle zituen 56,76 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q508337
* Multimedia: Denklingen / Q508337